open-index/open-wikipedia-markdown huggingface dataset:
Michael Nyqvist

**Michael Nyqvist** (oik. **Rolf Åke Mikael Nyqvist**; 8. marraskuuta 1960 Tukholma – 27. kesäkuuta 2017 Tukholma) oli ruotsalainen näyttelijä, joka tunnettiin parhaiten rooleistaan elokuvissa *[[Kimpassa]]*, *[[Äideistä parhain (elokuva)|Äideistä parhain]]*, *[[Kautokeinon kapina (elokuva)|Kautokeinon kapina]]* ja *[[Miehet jotka vihaavat naisia (elokuva)|Millennium-trilogia]]*. Viimeksi mainittu elokuvasarja nosti hänet kansainväliseen kuuluisuuteen, ja hän alkoi saada työtarjouksia ulkomailta (muun muassa **).

## Elämä ja ura
Nyqvist oli adoptoitu, ja hän vietti varhaisvuotensa lastenkodissa. Hänen biologinen isänsä on italialainen. Hän opiskeli Malmön teatterikorkeakoulussa ja tuli alun perin tunnetuksi Beck-televisioelokuvista 1990-luvulla. Hän kuului Dramatenin vakinaiseen näyttelijäkuntaan. Hän näytteli myös Klaus Härön suomalais-ruotsalaisessa elokuvassa ''Äideistä parhain''. Nyqvist voitti elokuvasta *[[Niin kuin taivaassa]]* Ruotsin elokuvainstituutin Guldbagge-palkinnon.

## Yksityiselämä
Michael Nyqvist asui Tukholmassa, ja hänen perheeseensä kuului suomalaissyntyinen vaimo Catharina Ehrnrooth ja kaksi lasta. Nyqvist vieraili usein Suomessa ja viihtyi siellä. Hän esiintyi myös Espoon kaupunginteatterissa 1990-luvun alkupuolella.

Nyqvist kuoli keuhkosyöpään.

## Teoksia
**Päivää, isä.* Suom. Laura Jänisniemi, Helsinki : Avain, 2010. .
**När barnet lagt sig*. Norstedts, 2017. .

## Lähteet

 

## Aiheesta muualla
* Dramaten – Michael Nyqvist. 
* Michael Nyqvistin muistokirjoitus ''Helsingin Sanomissa''.
Lucie Durbiano

**Lucie Durbiano** (s. 12. joulukuuta 1969 Castelsarrasin) on ranskalainen kuvittaja ja sarjakuvantekijä, piirtäjä-käsikirjoittaja. Hän on opiskellut taiteita Nizzassa ja Strasbourgissa. 

## Teoksia
* *Orage et désespoir*
* 
* 

## Aiheesta muualla
* Lucie Durbiano. Bedetheque.com. 
* Durbiano toisella ranskalaisella sivulla .
Diego Alves

**Diego Alves Carreira** (s. 24. kesäkuuta 1985 Rio de Janeiro, Rio de Janeiron osavaltio,  Brasilia) on brasilialainen jalkapallomaalivahti. Hän edustaa brasilialaista Flamengoa.

## Ura
Alves aloitti ammattilaisuransa Clube Atlético Mineirosta, josta hän siirtyi 24. heinäkuuta 2007 Espanjan pääsarjaan nousseen Almerían riveihin.

Toimittuaan alkukauden joukkueen kakkosmaalivahtina, David Cobeñon oltua ykkösmaalivahti, Alves nousi joukkueen kiistattomaksi ykkösmaalivahdiksi ja jatkoi vakuuttavia otteitaan Almerían maalinsuulla. Kauden 2007–2008 päätyttyä Almería sijoittui sarjassa kahdeksanneksi.

Cobeñon lähdettyä joukkueesta elokuussa 2008 Alves jatkoi joukkueen ykkösmaalivahtina kaudella 2008–2009.

### Maajoukkue
Alves oli mukana Brasilian maajoukkueen mukana voittamassa olympiapronssia vuoden 2008 Kesäolympialaisissa.

## Lähteet

## Aiheesta muualla
* Virallinen kotisivu  
* Profiili ja tilastot zerozero.com
REVA

**REVA** on intialainen sähköauto, joka on tarkoitettu lähinnä kaupunkikäyttöön. Se oli maailman myydyin sähköauto maaliskuussa 2009.

Autosta valmistetaan tällä hetkellä kahta eri versiota. *REVA i* on varustettu lyijyakulla ja sen toimintasäde yhdellä latauksella on noin 80 kilometriä sekä huippunopeus 80 km/h. *REVA L-ion* on varustettu litiumioniakulla ja sen toimintasäde yhdellä latauksella on 120 kilometriä ja huippunopeus lyijyakkuista parempi.

Auton valmistaja on Bangaloressa toimiva REVA Electric Car Company (RECC). Revaa on myyty kotimaansa lisäksi muun muassa Britanniassa, Norjassa, Espanjassa, Kreikassa ja Kyproksella.

## Lähteet

## Aiheesta muualla

* Revan intialainen sivusto
Barbareskit

**Barbareskit** olivat muslimimerirosvoja ja kaappareita, joita purjehti ristiretkien ajoista aina 1800-luvun alkuvuosille asti Välimerellä ja Euroopan rannikoilla. He tekivät usein ryöstöretkiä Euroopan rannikkokaupunkeihin hankkiakseen kristittyjä orjakauppaan muun muassa Algeriaan ja Marokkoon. Näistä maista käytettiinkin nimitystä Barbareskivaltiot. 

Barbareskit ulottivat vaikutuspiirinsä parhaimmillaan koko Välimeren alueen lisäksi Atlantille Pohjois-Afrikan rannikoille. Pisimmät Eurooppaan tehdyt retket ulottuivat aina Islantiin asti. Tämä vaikutti esimerkiksi Välimeren eurooppalaisten valtioiden rannikkoalueiden kasvuun. On arvioitu, että barbareskit veivät ajanjaksolla 1530–1780 jopa 1&nbsp;250&nbsp;000 kristittyä orjiksi. Ranskalaiset hävittivät barbareskit lopullisesti vuonna 1830.

## Barbareskit kirjallisuudessa
Monissa kuuluisissa teoksissa esiintyy mainintoja barbareskeista. Näitä ovat muiden muassa Daniel Defoen *[[Robinson Crusoe]]* ja Alexandre Dumas’n *[[Monte-Criston kreivi]]*. Mika Waltarin kirjassa Mikael Hakim muslimimerirosvot vangitsevat päähenkilön ja hän joutuu orjaksi Algeriin.

## Lähteet
* 

### Viitteet

## Aiheesta muualla

* Encyclopediae Britannica 1911
Vasenkätinen

**Vasenkätinen** on suomalaisen muusikon Vando Suvannon toinen studioalbumi. Se on julkaistu vuonna 2006 levymerkillä Riskirecords.

## Kappaleet
Kaikki kappaleet säveltänyt ja sovittanut Vando Suvanto sekä sanoittanut Juha Hurme.

#
#
#
#
#
#
#
#
#
#
#
#
#

## Kokoonpano
* Vando Suvanto – laulu, kitara, huuliharppu, kosketinsoittimet, rummut, lyömäsoittimet
* Juha Hurme – taustalaulu (6, 9) kommentti (11), huuliharppu (13)
* Jan Brunberg – basso (4, 9, 10)
* Jeremy Gould – basso (2, 3)
* Mats Huldén – basso (11)
* Jyrki Nikkinen – basso (5, 6, 7)
* Veikko Nyberg – basso (1, 13)
* Harri Vainikka – basso (8, 12)
* Marc Gassot, Ville Härkönen ja Tuomas Rinta-Panttila – kommentti, goddamit-kuoro

### Tuotanto
* Vando Suvanto – äänitys, miksaus
* J.P. Mönkkönen – masterointi
* Henrik Duncker – kannet ja kuvat

## Lähteet
* Riskirecordsin kotisivut

## Aiheesta muualla
* Vando Suvanto -kotisivut
Jaavansammal

**Jaavansammal** (*Taxiphyllum barbieri*) on upoksissa kasvava pehmeä sammal, joka on helppohoitoisuutensa takia suosittu akvaariokasvi.
Kasvin tieteellisestä nimestä on epäselvyyttä. Jaavansammal ja singaporensammal (*Vesicularia dubyana*) sekoitetaan usein toisiinsa

Jaavansammalella on ohuet, 2-4 mm leveät lehdet, jotka kasvavat vielä ohuemman varren kahta puolta. Se lisääntyy juuriversoista  muodostaen spagettimaisen tiheikön. Punaruskeat itiöpesäkkeet syntyvät lähelle pintaa.  Riittävän kosteissa oloissa jaavansammal voi kasvaa myös pinnan yläpuolella.

Jaavansammal on kotoisin Kaakkois-Aasiasta. Se tarttuu kiviin ja kantoihin. 
Se kasvaa parhaiten melko viileässä vedessä, 21-24 asteessa, mutta pysyy elossa myös trooppisissa lämpötiloissa. Samoin kovuuden ja happamuuden suhteen se sopeutuu monenlaisiin vesioloihin.

Monien kalalajien ja selkärangattomien poikaset piileksivät jaavansammalen muodostamassa tiheikössä.

## Lähteet
Saul (nimi)

**Saul** on heprealaisperäinen, laajalti käytössä oleva etunimi, joka johtuu heprean kielen *pyydettyä* tarkoittavasta sanasta. Suomessa nimi esiintyy myös muodossa Sauli. Digi- ja väestötietoviraston mukaan Saul on huhtikuuhun 2024 mennessä ollut Suomessa etunimenä noin 434 miehellä.

## Tunnettuja Saul-nimisiä

* Saul, Israelin muinainen kuningas
* Saul eli Saulus, apostoli Paavalin alkuperäinen nimi
* Saul Alinsky, yhdysvaltalainen ihmisoikeusaktivisti
* Saúl Álvarez, meksikolainen nyrkkeilijä
* Saul Bass, yhdysvaltalainen graafinen suunnittelija
* Saul Bellow, yhdysvaltalainen kirjailija, Nobelin kirjallisuuspalkinnon saaja
* Saul Chaplin (oik. Saul Kaplan), yhdysvaltalainen säveltäjä
* Saúl Craviotto, espanjalainen ratameloja, olympiavoittaja ja maailmanmestari
* Saúl Fernández García, *Saúl*, espanjalainen jalkapalloilija
* Saúl Figueroa Albornoz, venezuelalainen katolinen piispa
* Saul Hudson, brittiläinen rock-kitaristi, nimimerkki Slash
* Saul Kripke, yhdysvaltalainen filosofi
* Saúl Martínez, hondurasilainen jalkapalloilija
* Saul Nieminen, suomalainen pappi, rehtori, opetusneuvos ja ohjelmapäällikkö
* Saúl Ñíguez, espanjalainen jalkapalloilija
* Saul Perlmutter, yhdysvaltalainen astrofyysikko, Nobelin fysiikanpalkinnon saaja
* Saul Steinberg, yhdysvaltalainen pilapiirtäjä
* Saul Tschernichovsky, venäjänjuutalainen lääkäri ja kirjailija
* Saul Weigopwa, nigerialainen pikajuoksija
* Saul Zaentz, yhdysvaltalainen elokuva- ja musiikkituottaja

## Kuvitteellisia Saul-nimisiä
* Saul Ausländer, juutalainen sonderkommandon jäsen László Nemesin elokuvassa *[[Saulin poika]]* 

## Lähteet
HMS Audacity

**HMS Audacity** (viirinumero D10) oli Britannian kuninkaallisen laivaston saattuetukialus toisessa maailmansodassa. Alus oli alun perin saksalainen kauppalaiva *Hannover*, jonka risteilijä *[[HMS Dunedin]]* valtasi maaliskuussa 1940 Länsi-Intian vesillä.

## Hannover
*Hannover* pieni, tasapainoinen, lähes uusi 5&nbsp;537 grt:n alus, joka oli rakennettu Bremer Vulkanin Vegesackin telakalla lähellä Bremeniä Norddeutscher-Lloyd Linelle. Alus oli laskettu vesille 29. maaliskuuta 1939. Aluksen kokonaispituus oli 144 metriä, leveys 17 metriä ja syväys 8,4 metriä. Se oli suunniteltu banaanilaivaksi. Alus oli varustettu kahdella 2&nbsp;325 hevosvoiman dieselmoottorilla, joiden avulla se saavutti 15 solmun nopeuden.

## Muutostyöt
Alus nimettiin kaappauksen jälkeen *Sinbadiksi* ja Royal Mailin insinöörit purjehtivat kesäkuussa aluksen Englantiin. Koska Englannin suurilla telakoilla oli täystyöllisyys, aluksen muutostyöt päätettiin toteuttaa Blyth Shipbuilding and Dry Docks Company‎llä Northumberlandissa Blythissä. Aluksen muutostyöt maihinnousualukseksi aloitettiin 22. tammikuuta 1940. Alus nimettiin muutostöiden aikana *Empire Audacityksi*.

Alus muutettiin toistamiseen Britannian sotakuljetustenministeriön määräyksestä saattuetukialukseksi nimellä *HMS Audacity*. Muutostöiden aikana alukselta poistettiin mastot, kaikki kansirakenteet sekä kaikki rakenteet venekannen yläpuolelta leikattiin pois. Tilalle rakennettiin 112 metriä pitkä ja 18 metriä leveä teräksinen lentokansi. Alukselle rakennettiin pieni kansimökki lennonjohtoa ja navigointia varten. Kannelle asennettiin myös yksinkertainen jarruvaijeri.

Alukselle asennettiin neljä 20 millimetrin Oerlikonia, neljä kaksinaulaista pompomia ja yksi nelituumainen.

## Palvelus
Aluksen palvelukseen oton jälkeen sille siirrettiin 10 802 laivueen Grumman Wildcat G36A, jotka oli alun perin tilattu Ranskalle. Koneet nimettiin laivaston ilmavoimissa Martlet I:ksi.

*Audacity* upposi 21. joulukuuta 1941 Saksan laivaston sukellusveneen *U-751* torpedoimana. Alukseen osui kolme torpedoa, joista ensimmäinen aiheutti vuodon konehuoneeseen.

## Lähteet

*
*
*
*
*
*
*

### Viitteet
HMS Rawalpindi

**HMS Rawalpindi** oli Britannian kuninkaallisen laivaston käytössä ollut aseistettu kauppalaiva niin kutsuttu apuristeilijä () toisessa maailmansodassa.

## Palvelus
Alus aloitti uransa 16&nbsp;697 rekisteritonnin P&O Steam Navigation Co Ltd:n valtameriristeilijänä SS *Rawalpindinä* Lontoon ulkopuolella. Alus siirrettiin Amiraliteetin valvontaan 26. elokuuta 1939. Se aseistettiin kahdeksalla 6 tuuman (152 mm) tykillä ja kahdella kolmen tuuman ilmatorjuntatykillä. Alus palasi muutostöistä 19. syyskuuta 1939, minkä jälkeen se siirrettiin valvomaan Pohjanmeren saattuereittiä Islannin ympärillä. Aluksen päällikkönä oli Edward Coverley Kennedy.

*Rawalpindi* pysäytti 19. lokakuuta saksalaisen kauppalaivan *Gonzenheimin* Islannin kaakkoispuolella (). Saksalaisaluksen miehistö upotti aluksensa ennen sen valtausta.

Aluksen ollessa partioimassa 23. marraskuuta 1939 Fär-saarten pohjoispuolella, se lähti tutkimaan mahdollista vihollishavaintoa. Matkalla *Rawalpindi* joutui kuitenkin Saksan laivaston taisteluristeilijöiden ''Scharnhorstin'' ja ''Gneisenaun'' yllättämäksi ja upottamaksi. Aluksen tuhoutuessa sai surmansa 275 miehistönjäsentä ja pelastui 37.

## Lähteet
Erkki Hedman

**Erkki Hedman** (3. kesäkuuta 1925 Oulu – 9. tammikuuta 2009 Oulu) oli oululainen jääpalloilija ja paikallinen rakennusyrittäjä.

Erkki "Eppe" Hedman aloitti jääpallouransa Oulun Luistinseurassa sodan jälkeen pelipaikkana puolustaja. Syksyllä 1952 Hedman, Veikko Allinen ja Seppo Alatalo siirtyivät naapuriseuraan Oulun Palloseuraan. Vahvistunut OPS voittikin keväällä 1953 ensimmäisen oululaisen jääpallomestaruuden Hedmanin ollessa yksi jäsen siihen aikaan kuuluisasta joukkueesta. Toisen mestaruutensa Hedman saavutti vuoden 1956 OPS:n mestarijoukkueessa. Hedman esiintyi vuosina 1951 ja 1952 B-maajoukkueessa.

"Eppe" Hedman tuli valtakunnallisesti tunnetuksi erityisesti jääpalloilijana, vaikka hänen aktiivisiin harrastuksiinsa kuuluivat nuoruudessa yleisurheilu ja pesäpalloilu Oulun Pyrinnössä. Myöhemmin hän oli ensimmäisiä golfin harrastajia Oulussa toimien Oulun golfkerhon puheenjohtajana 1975–80. Seuroista Oulun Pyrintö oli keskeisin, sillä hän toimi Oulun Pyrinnön taustalla seuran omaisuudesta ja rahoituksesta vastaavan Kiistola-Säätiön hallituksessa vuosina 1960–86 ja sen puheenjohtajana 1979–86. Kaiken tämän ansiosta hänet nimettiin Oulun Pyrinnön kunniajäseneksi.

Hedman osallistui jatkosotaan vuoden 1944 aikana. Sodan jälkeen hän opiskeli rakennusmestariksi toimien rakennusyrittäjänä osaksi omistamassaan paikallisessa rakennusliikkeessä.

## Lähteet
Kontrafaktuaali

**Kontrafaktuaali** tai **vastafaktuaali** tarkoittaa ehdollista väitettä, jonka alkuosa ilmaisee jotain tosiasioiden vastaista. Esimerkiksi ”Jos olisin tiennyt...”

Kontrafaktuaalisessa ajattelussa ihminen ajattelee vaihtoehtoisia tapahtumankulkuja ja spekuloi niillä. Tyypillisiä lauserakenteita kontrafaktuaaleissa voi olla esimerkiksi ”Entä, jos olisi niin...”, ”Vaikka ei ole niin...”, ”Voisi olla...”, ”Entä jos olisikin niin, vaikka ei ole...”. Voimme myös ajatella, kun joskus tapahtuu jotain, että entä jos olisi tapahtunutkin jotain muuta, eli asiat olisivatkin menneet toisin.

Ilkka Pyysiäisen mukaan kyky kontrafaktuaaliseen ajatteluun on yksi uskonnonharjoittamisen kognitiivisista edellytyksistä.

## Katso myös
* Kontrafaktuaalinen historia

## Lähteet
Julius Alanen

**Julius Johannes Alanen** (7. huhtikuuta 1882 Tampere – 20. huhtikuuta 1952 Helsinki) oli suomalainen vuorineuvos ja Osuustukkukaupan (OTK) toimitusjohtaja vuosina 1918–1952.

Julius Alanen oli ensimmäinen suomalainen työväenliikkeen piiristä noussut vuorineuvos. Hän aloitti keskikoulun jälkeen Toiminimi G. O. Sumeliuksen konttoristina vuonna 1898 ja nousi työurallaan aina OTK:n toimitusjohtajaksi asti. Hän toimi tehtävässä vuodesta 1918 lähtien aina kuolemaansa saakka. 

Vuorineuvoksen arvon Alanen sai vuonna 1942.

Alasen veljiä olivat taidemaalari Joseph Alanen ja lääninrovasti Eelis Alanen. Heidän vanhempansa olivat Johan Kustaa Alanen ja Emma Brandthin.

## Lähteet
* 

### Viitteet
Anneliese Michel

**Anneliese Michel** (21. syyskuuta 1952 Leiblfing, Baijeri, Saksa – 1. heinäkuuta 1976 Klingenberg am Main, Saksa) oli länsisaksalainen nainen, jonka lähipiiri uskoi joutuneen riivaajien vainoamaksi ja kuolleen manaamisyritysten takia.

Anneliese Michel syntyi Leiblfingissä, Baijerissa katolilaiseen perheeseen. Ollessaan 16-vuotias vuonna 1968 hän alkoi saada kouristuskohtauksia. Lääkärien mukaan hän sai ensimmäisen epilepsiakohtauksensa vuonna 1969. Myöhemmin Michel alkoi rukoillessaan nähdä näkyjä ja kuulla ääniä, jotka sanoivat hänen olevan kirottu. Michel alkoi repiä vaatteitaan, syödä hiiltä ja hämähäkkejä sekä juoda omaa virtsaansa.

Vuonna 1975 perheen lähipiiriin kuulunut nainen alkoi etsiä eksorkistia auttamaan Micheliä. Nainen piti varmana että Michel oli demonien riivaama, koska tämä ei enää pystynyt kävelemään Jeesusta esittävän ikonin vierestä ja kieltäytyi juomasta pyhää vettä. Käytyään 10 kuukautta erilaisia hoitoja vuosina 1975-76 lääkärit luovuttivat Michelin suhteen. Useimmat katoliset papit halusivat palauttaa Michelin lääketieteelliseen hoitoon, mutta lopulta löytyi vikaari, joka suostui eksorkismiin. Michelin ääni oli alkanut muuttua matalammaksi ja hän kieltäytyi syömästä.

Vuonna 1976 Anneliese Michel kuoli nukkuessaan. Hän painoi kuollessaan vain 30 kiloa. Ruumiinavauksessa kuolinsyyksi todettiin nälkiintyminen ja elimistön kuivuminen. Kuolemaa seuranneessa oikeusjutussa Michelin vanhemmat ja kaksi pappia saivat syytteet kuolemantuottamuksesta. Vanhemmat jätettiin tuomitsematta, mutta papit saivat sakkorangaistuksen.

## Kulttuurissa
Anneliese Michelin tapausta on käytetty vapaasti pohjana kahdelle elokuvalle:

* *[[Emily Rosen riivaaja]]* (2005) – Scott Derricksonin ohjaama yhdysvaltalainen kauhuelokuva
* *Requiem* (2006) – Hans-Christian Schmidin ohjaama saksalainen draamaelokuva.

## Aiheesta muualla
*
Otto Kosonen

**Otto Kosonen** (7. kesäkuuta 1896 Kesälahti – 13. kesäkuuta 1963 Helsinki) oli suomalainen opettaja ja kirjailija. Hän käytti myös nimimerkkejä *O. K.* ja *Ohto Oinasmies*.

## Teoksia
* *Valkea uhri* : kaksinäytöksinen näytelmä.   Karisto 1921, 2. painos 1928
* *Osuusliike Tippa i.l. : katsaus kaksikymmenvuotiseen toimintaan 1902–1922*.  Osuusliike Tippa, Tainionkoski 1922 (nimimerkillä *O. K.*)
* *Sovinto-jako* : yksinäytöksinen huvinäytelmä.   Karisto 1922
* *Herra puheenjohtaja* : 3-näytöksinen huvinäytelmä.  Karisto 1922
* *Aviomiehen osa* : 3-näytöksinen huvinäytelmä.   Karisto 1923
* *Kasarmin pihalla* : yksinäytöksinen pila.   Karisto 1923, 2. painos 1930
* *Lepokoti Rauha* : yksinäytöksinen pila.   Karisto 1923,  2. painos 1932, 3. painos 1950 
* *Omatekoinen mies* : komedia.   Oy Näytelmä, Helsinki 1926
* *Rakkaus ja hypnotismi* : yksinäytöksinen ilveily.   Gummerus 1927
* *Silmä silmästä* : 3-näytöksinen draama.     Oy Näytelmä, Helsinki 1927
* *Neiti Pönttisen avioliitto* : kolmenäytöksinen huvinäytelmä.   Oy Näytelmä, Helsinki 1929
* *Elämää yössä* : 3-näytöksinen yhteiskunnallinen näytelmä.   Oy Näytelmä, Helsinki 1929
* *Kaupunki ja armas kotikylä* : kertomuksia.   Oy Näytelmä, Helsinki 1930 
* *Palaneet langat* : yksinäytöksinen näytelmä.  Oy Näytelmä, Helsinki  1930
* *Meno ja paluu* : romaani.  Gummerus 1932
* *Nuoret kasvot* : romaani.   Gummerus 1933 
* *Meidän kanat ja teidän kukko* : yksinäytöksinen farssi.   Gummerus 1933,  2. painos 1950
* *Jeremias tarttuu ohjaksiin* : yksinäytöksinen farssi.   Gummerus 1934
* *Sudenkuoppa* : yksinäytöksinen pila.    Gummerus 1934
* *Suopelto* : yksinäytöksinen näytelmä.     Pellervo-seura 1944
* *Herra vääpelin hammastauti* : 1-näytöksinen farssi.    Karisto 1945
* *Kansakoulu suurennuslasin alla : päivän puheenaihe kouluoloistamme*.  Tammi 1945 (nimimerkillä *Ohto Oinasmies*)
* *Uusi Eeva* : 2-näytöksinen huvinäytelmä.     Karisto 1945
* *Me kerromme itsestämme : kirjailijoiden yhteisjulkaisu*, toimittanut Ensio Rislakki.   Otava 1946 
* *Suvun tie : juhlaruno Kososten ensimmäiseen sukukokoukseen heinäk. 16-17 p. 1949 Savonlinnassa*.  Kososen suku, Savonlinna 1949
* *Räjähdys* : pienoisnäytelmä.  1951 
* *"Kaunein maa" : Lohjan kotiseutuopas*.  Lohjan kauppala 1954, 2. painos nimellä *"Kaunein maa" : Lohjan ja sen ympäristön kotiseutuopas*. 1955

## Käännöksiä
* J. Kessel: *Siperialaisia öitä*.  Oy Näytelmä, Lohja 1929

## Lähteet
* Suomen kirjailijat-tietokanta
* Pohjoiskarjalaisia nykykirjailijoita – Otto Kosonen
HMS Effingham

**HMS Effingham** oli Britannian kuninkaallisen laivaston vuonna 1921 vesillelaskettu ''Hawkins''-luokan raskas risteilijä.

## Valmistus

Alus tilattiin Portsmouthin telakalta ja sen köli laskettiin 6. huhtikuuta 1917. Alus laskettiin vesille 8. kesäkuuta 1921 ja se otettiin palvelukseen 2. heinäkuuta 1925.

## Palvelus
Palvelukseen otettaessa *Effingham* sijoitettiin Itä-Intian osaston 4. risteilijäviirikön lippulaivaksi, kunnes Englantiin paluunsa jälkeen sijoitettiin reservin vara-amiraalin lippulaivaksi 20. syyskuuta 1932.

Alus oli modernisoitavana 1937-1938, jolloin kattiloiden lukumäärä vähennettiin kahdestatoista kymmeneen, mikä mahdollisti takimmaisen savupiipun poiston ja etummaisen laajentamisen. Aluksen aseistus vaihdettiin yhdeksään kuuden tuuman tykkiin, jotka sijoitettiin aluksen keskilinjalle. Aluksen etuosan kansirakenteita korotettiin ja porrastettiin tornien ylitapahtuvan tulitoiminnan mahdollistamiseksi. Alukselle lisättiin neljä neljän tuuman ilmatorjuntatykkiä sekä kolme nelipiippuista puolentuuman konekivääriä. Samoin aluksen torpedoputket poistettiin. Sille myös lisättiin lentokoneen käyttämiseen tarvittava välineistö kuten nosturi, mutta katapulttia ei asennettu suunnitelmista huolimatta, minkä seurauksena lentokonetta ei koskaan käytetty.

Palvelukseen palannut alus sijoitettiin Pohjois-Amerikan ja Länsi-Intian asemalle 12. risteilijäviirikköön. Toisen maailmansodan syttyessä aluksen tehtävänä oli partioda Pohjois-Atlantin saattuereiteillä.

Alus kuljetti kahden miljoonan punnan edestä valtion kultaa Halifaxiin Kanadaan mahdollistamaan taistelujen jatkaminen, mikäli Saksa kykenisi valtaamaan Englannin. Paluumatkallaan alus etsi saksalaisia saarronmurtajia ja purjehti siten Norjan taistelujen aikaan Norjan aluevesillä, jossa joutui Saksan laivaston sukellusveneen *U-38*:n hyökkäyksen kohteeksi. Alus selvisi hyökkäyksestä ilman vaurioita.

Alus osallistui Narvikin taisteluiden tukemiseen tulittamalla saksalaisten asemia ympäröivillä vuorilla ja toukokuussa alus määrättiin suojaamaan saattuetta Bodøhön.

*Effingham* ajoi 18. toukokuuta 23 solmun nopeudella ajaessaan karille Faskenin matalikolla. Kari on tunnettu ja karttoihin merkitty, mutta turman aiheuttajaksi todettiin navigaatiovirhe. Onnettomuudessa ei sattunut henkilövahinkoja, mutta alus katsottiin menetetyksi ja hävittäjä *[[HMS Matabele]]* tuhosi sen lopullisesti 21. toukokuuta torpedoilla ja tykkitulella.

Norjalainen yhtiö romutti hylyn vuonna 1945.

## Lähteet
*
*

### Viitteet
Arne Broberg

**Carl Arne Broberg** (10. joulukuuta 1874 Kuusankoski – 18. syyskuuta 1954) oli suomalainen metsänhoitaja ja eräkirjailija.

Broberg valmistui metsänhoitajaksi vuonna 1900. Hän toimi Suomen Talousseuran metsänhoitokonsulenttina 1903–1907. Hän oli 1907–1908 Hämeenkosken tehtaiden metsänhoitaja ja 1907–1917 Läskelän tehtaiden, 1917–1919 Karhula Oy:n sekä 1919–1925 Walkiakoski Ab:n metsäpäällikkö. Sen jälkeen hän asui maanviljelijänä Porvoon maalaiskunnassa.

## Teoksia
* *Ketunhoitajan opas*. Tekijä, Porvoo 1926
* *Tärkeimmät turkiseläimet ja niiden hoito*. WSOY 1931 (Väinö Puustisen kanssa)
* *På jaktstigen i finska ödemarker: skildringar*, kirjoittajat Onni Wetterhoff, Berndt Höök ja Arne Broberg. Schildt, Helsingfors 1936
* *Metsämiehen muistelmia*. Gummerus 1947 
Brobergin erätarinoita on ilmestynyt myös kokoomateoksissa:
* *Erämaailma 1996–1997*. Karisto 1996
* *Raja-Karjalan riistapoluilta: kokoelma vanhoja metsästystarinoita*, toimittaja Sulo Tiainen; kuvitus Seppo Polameri. Otava 2002 

## Lähteet
* Pohjoiskarjalaisia kirjailijoita – Arne Broberg 
* *Suomen metsänhoitajat 1946–1960*, s. 58. Suomen metsänhoitajaliitto, Helsinki 1961.
* 75-vuotias (maksullinen artikkeli) Helsingin Sanomat 10.12.1949, HS Aikakone. Viitattu 4.4.2018.

### Viitteet
Veikko Allinen

**Veikko Allinen** (1. tammikuuta 1931 Suistamo – 24. joulukuuta 2014 Helsinki) oli suomalainen jääpalloilija. Hän sai liikuntaneuvoksen arvonimen vuonna 1997.

Veikko ”Vetsa” Allinen aloitti jääpallouransa Oulun Luistinseuran junioreissa nousten seuransa edustusjoukkueeseen 17-vuotiaana vuonna 1948. Syksyllä 1952 hän siirtyi naapuriseuraan Oulun Palloseuraan. Vahvistunut OPS voittikin keväällä 1953 ensimmäisen oululaisen jääpallomestaruuden Allisen ollessa yksi jäsen siihen aikaan kuuluisasta joukkueesta. Hän oli joukkueen keskeisiä pelureita seuran voittaessa mestaruutensa. Samana vuonna Allinen esiintyi ensimmäisen kerran maajoukkueessa. Hänet palkittiin kyseisen vuoden Ruotsi-maaottelun parhaana pelaajana. Samana vuonna hänet valittiin vuoden jääpalloilijaksi Suomessa.

Allinen siirtyi syksyllä 1957 Helsinkiin edustaen kaudesta 1958–1959 lähtien Helsingin IFK:ta toimien seuran pelaajavalmentajana vuoteen 1965. Tällöin hän saavutti HIFK:ssä SM-hopeaa. Kaikkiaan Allinen pelasi kausina 1948–1965 yhteensä 140 SM-sarjaottelua tehden 72 maalia ja saavuttaen 2 SM-kultaa, 4 SM-hopeaa ja yhden pronssin. Hän oli mukana jääpallon ensimmäisissä vuoden 1957 MM-kisoissa. Kaikkiaan Allinen edusti Suomea 20 A- ja 7 B-maaottelussa. 

Aktiiviuran jälkeen hän toimi Helsingin IFK:n managerina 1966–1974 ja myöhemmin helsinkiläisen Botnia-69:n managerina 1977–1979. Allinen oli 1960-luvulla Palloliiton jääpallojaoston jäsen sekä A-maajoukkueen toinen valmentaja.

Allinen pelasi toisena lajinaan jääkiekkoa pelaten yhden SM-sarjaottelun Helsingin IFK:n riveissä kaudella 1961–1962.

## Lähteet
Minna Suuronen

**Minna Suuronen** (s. 19. maaliskuuta 1968 Espoo) on suomalainen näyttelijä. Hän tuli tunnetuksi lauantai-iltaisin Yle TV1:llä esitetystä poliittisesta satiirisarjasta *[[Iltalypsy]]stä* 31. elokuuta 1996 - 3. kesäkuuta 2000. Hän näytteli elokuvassa *[[Heinähattu ja Vilttitossu (elokuva)|Heinähattu ja Vilttitossu]]*. Suuronen voitti parhaan naisnäyttelijän Venla-palkinnon 2004 televisioelokuvasta *[[Arvon veli]]*. Televisio- ja elokuvatöiden ohella hän näyttelee Ryhmäteatterissa. 

## Ura

Suuronen pääsi Teatterikorkeakouluun vasta viidennellä yrittämällä ja ehti sillä välin käydä Lahden kansanopiston näyttämötaiteen linjan ja toimia Ylioppilasteatterissa. Toimittuaan pari vuotta freelancerina hän sai vuonna 1998 kiinnityksen Ryhmäteatteriin.

## Yksityiselämä

Minna Suuronen on naimisissa näyttelijä Antti Virmavirran kanssa. He asuvat maatilalla Vihdissä, ja heillä on kolme tytärtä.

## Filmografia

## Lähteet

## Aiheesta muualla

* Suurosen teatterirooleja Ilona-esitystietokannassa, Teatterin tiedotuskeskus
Carl Finnilä

**Carl Johan Finnilä** (18. maaliskuuta 1892 – 1. helmikuuta 1918 Vihti) oli suomalainen lintutieteilijä.

Carl Finnilän saman niminen isä Carl Johan Finnilä (s. 1862, k. 1920) oli vaasalainen liikemies, joka omisti aikanaan Pohjoismaiden suurimman tukkuliikkeen. Hänen äitinsä oli Hanna Elisabeth Häggblom (s. 31. heinäkuuta 1868 Uusikaarlepyy).

Finnilä oli eläintieteilijä, joka tutki etenkin Lapin lintuja. Luonnontieteellisessä keskusmuseossa säilytetään hänen munakokoelmaansa, joka käsittää 164 lintulajin 568 pesyettä. Hän julkaisi kirjoituksen *Studier över fågelfaunan i Salla Lappmark sommaren 1914* (J. Simelius, Helsinki 1914) ja (postuumisti) teoksen *Napapiirin tuolla puolen* (WSOY 1919). 

Carl Finnilä murhattiin Suomen sisällissodassa 1918 ollessaan matkalla pohjoiselle rintamalle. Kuollessaan hän oli naimaton, oli kirjoilla Helsingissä ja toimi yliopiston amanuenssina. Finnilän vanhemmat perustivat Helsingin yliopistoon eläintieteellisen rahaston poikansa muistoksi.

## Lähteet

* Vaasalaisia yrityksiä
Toivo Grönroos

**Toivo Tapio Julius Grönroos** (18. kesäkuuta 1900 Viipuri – 15. tammikuuta 1925 Viipuri) oli suomalainen kirjailija.

## Teoksia
* *Salojen taisteluista*.  Gummerus 1923

## Lähteet
* Suomen kirjailijat-tietokanta
Esikko Koitere

**Uljas Esikko Grönroos**, kirjailijanimi **Esikko Koitere** (24. marraskuuta 1879 Joroinen – 29. huhtikuuta 1952 Helsinki) oli suomalainen teosofi ja kirjailija.

## Teoksia
* *Kaksi todellisuutta : kuvaus varhais-renesanssin ajoilta*, romaani.  Mystica, Helsinki 1927

## Katso myös
* Henrik Grönroos, poika

## Aiheesta muualla
* Teosofia.net: Esikko Koitereen kertomus Uhri, ilmestyi alun perin Ruusu-Risti-lehdessä lokakuussa 1929

## Lähteet
* Suomen kirjailijat -tietokanta
Loistokottarainen

**Loistokottarainen** (*Lamprotornis superbus*) on Itä- ja Keski-Afrikassa tavattava kottaraisiin kuuluva varpuslintu.

## Koko ja ulkonäkö
Kooltaan loistokottaraiset ovat noin 18&ndash;19&nbsp;cm. Lajin selkä, siivet ja rinta ovat väriltään metallinhohtoisen sinivihreät. Pää on musta. Rinnan alapuolella kulkee ohut valkoinen poikkijuova, joka erottaa sinisen rinnan ja punaoranssin vatsan. Loistokottaraisen alaperä on valkoinen. Koiraat ja naaraat eivät eroa höyhenpuvuiltaan toisistaan. Nuorten lintujen väritys ei ole yhtä kirkas kuin aikuisen linnun. Ulkonäöltään loistokottarainen muistuttaa keniankottaraista (*Lamprotornis hildebrandti*), mutta keniankottaraiselta puuttuu valkoinen juova rinnasta ja keniankottaraisten silmien väri on punainen, kun taas loistokottaraisen silmät ovat valkoiset. Laji muistuttaa myös paratiisikottaraista (*Cosmopsarus regius*), joka eroaa suuremman koon ja pitkän pyrstön perusteella.

## Levinneisyys ja elinympäristö
Loistokottaraista tavataan Etiopiasta, Keniasta, Somaliasta, Sudanista, Tansaniasta ja Ugandasta. Lajin elinympäristöä ovat avoimet pensaikkoiset ja puustoiset alueet aina 2&nbsp;200 metrin korkeuteen. Lisäksi lajia tavataan ruohikkomailta, maatalousmailta sekä kaupunkien puutarhoista ja puistoista.

## Lisääntyminen ja ravinto
Loistokottaraiset rakentavat pesänsä piikkipensaikkoon tai kallionkoloon. Pesä rakennetaan ruohoista, lehdistä ja pienistä oksanpätkistä. Lisääntymisaika vaihtelee alueittain. Naaras munii pesään noin neljä vihreää tai sinistä munaa. Niiden hautominen kestää noin kaksi viikkoa. Koiras ja naaras hautovat ja osallistuvat kuoriutuneiden poikasten ruokintaan. Poikaset poistuvat pesästä noin kolmen viikon kuluttua kuoriutumisesta.

Loistokottaraisten ravinto koostuu pääasiassa hyönteisistä, hedelmistä ja jyvistä.

## Lähteet
Niagara (joki)

**Niagara** on 58 kilometriä pitkä, runsasvetinen joki Pohjois-Amerikassa. Se saa vetensä Eriejärvestä ja laskee Ontariojärveen, jonka laskujoki on puolestaan Saint Lawrence. Joki virtaa etelästä pohjoiseen ja sen keskivaiheilla ovat suuret Niagaran putoukset. Niiden kohdalla joki jakautuu kahteen haaraan, joiden välissä on Goat Island.

Niagara on koko pituudeltaan rajana Yhdysvaltojen ja Kanadan välillä. Sen Yhdysvaltojen puoleinen ranta kuuluu New Yorkin osavaltioon ja Kanadan puoleinen ranta Ontarion provinssiin.

Joen alkukohdassa Eriejärven rannalla Yhdysvaltojen puolella sijaitsee Buffalon kaupunki. Niagaran putousten kohdalla joen kummallakin rannalla on Niagara Falls -nimiset kaupungit.

## Lähteet

## Aiheesta muualla
SiRNA

**Pieni häiritsevä RNA** eli **siRNA** () on pieni, noin 20 nukleotidia pitkä, RNA-molekyyli, joka säätelee lähetti-RNA:n toimintaa. siRNA sitoutuu komplementaariseen mRNA:han ja tämä kaksijuosteinen RNA pilkotaan solussa. Tätä prosessia kutsutaan RNA-interferenssiksi.

## Lähteet

## Aiheesta muualla

* National institute of general medical science
Milton Cross

**Milton Cross** (16. huhtikuuta 1897 – 3. tammikuuta 1975) oli yhdysvaltalainen radiokuuluttaja. Hänet muistetaan parhaiten New Yorkin  Metropolitan-oopperan lauantaisista radiolähetyksistä, joita hän kuulutti vuodesta 1931 aina kuolemaansa vuoteen 1975 saakka. Sen lisäksi hän kuulutti muun muassa NBC:llä ja myöhemmin CBS:llä esitettyä *Information, Please* -tietokilpailuohjelmaa.

Milton Cross on saanut tähden Hollywood Walk of Famelle.

## Lähteet

## Aiheesta muualla
*
Mithridates II (Kommagene)

**Mithridates II Antiokhos Epifanes Filorhomaios Filhellenos Monokritis** () oli Kommagenen kuningas 38 eaa.–20 eaa. Hänen isänsä oli Kommagenen kuningas Antiokhos I. Antiokhoksen kuollessa Mithridateesta tuli kuningas. 

Mithridates oli triumiviri Marcus Antoniuksen liittolainen ja hän johti Kommagenen joukkoja Antoniuksen sodassa Octavianusta vastaan. Antoniuksen kukistuttua Mithridateesta tuli Octavianuksen uskollinen kannattaja. Octavianus pakotti Mithridateen luovuttamaan Zeugman Rooman valtakunnalle, kyseessä oli tärkeä Eufratin ylityspaikka. 

Mithridateen vaimo oli kreikkalainen nainen nimeltä Laodike. Mithridateen kuollessa vuonna 20 eaa. hänen ja Laodikeen poika Mithridates III nousi valtaistuimelle.
Ernst Wasenius

**Ernst Otto Wasenius** (3. syyskuuta 1864 Helsingin pitäjä – 26. huhtikuuta 1949 Helsinki) oli suomalainen hammaslääkäri ja linnunmunien keräilijä.

Ernst Waseniuksen vanhemmat olivat tilanomistaja Georg Otto Wasenius ja Tekla Constantia Jurvelius. Hän pääsi ylioppilaaksi 1884 Helsingin ruotsalaisesta normaalilyseosta ja suoritti hammaslääkärin tutkinnon Berliinissä 1889. Wasenius toimi sitten hammaslääkärinä Helsingissä 50 vuoden ajan. Wasenius oli mukana perustamassa Suomen Hammaslääkäriseuraa ja toimi seurassa rahastonhoitajana, varapuheenjohtajana ja 1912–1913 puheenjohtajana sekä piti esitelmiä seuran kokouksissa. Hän oli myös seuran kunniajäsen.

Wasenius rakennutti Helsingin Vartiosaareen nimeään kantavan jugend-huvilan, Villa Waseniuksen. Sen on mahdollisesti suunnitellut Theodor Höijer. Nykyään huvilan nimi on Villa Rosenius. 

Wasenius asui Helsingin seudulla ja keräsi laajan munakokoelman, joka on sijoitettu Luonnontieteellisen keskusmuseon eläinmuseoon. Kokoelmassa on 270 lintulajin 5&nbsp;417 pesyettä.

Waseniuksen veli oli Helsingin palopäällikkö ja urheilumies Gösta Wasenius. Hänen puolisonsa oli Aina Michelsson, perheen pojista Adolf Waseniuksesta (s. 1894) tuli lääkäri ja Nisse Waseniuksesta (s. 1907) hammaslääkäri, kuten isästään. Nisse Wasenius oli 1930-luvulla Suomen parhaita kivääriampujia saavuttaen useita MM-kisojen joukkuemitaleita.

## Lähteet

## Aiheesta muualla
* Ainoalaatuinen linnunmunakokoelma, Seura, 08.01.1936, nro 2, s. 6, Kansalliskirjaston digitaaliset aineistot
HMS Frobisher (D81)

**HMS Frobisher** oli Britannian kuninkaallisen laivaston vuonna 1920 vesillelaskettu ''Hawkins''-luokan raskas risteilijä.

## Valmistus

Alus tilattiin Devonportin telakalta ja sen köli laskettiin 2. elokuuta 1916. Alus laskettiin vesille 20. maaliskuuta 1920 ja se otettiin palvelukseen 20. syyskuuta 1924.

## Palvelus
Palvelukseen otettaessa alus liitettiin Välimeren laivastoon 1. risteilijäviirikön lippulaivaksi. Alus sijoitettiin väliaikaisesti Kiinan asemalle 1926, josta alus palasi Britteinsaarille huoltoon vuonna 1927. Huollossa yksi aluksen 4 tuuman tykeistä korvattiin katapultilla ja nosturilla. Poistettu tykki sijoitettiin savupiippujen väliin neljännen tykin pariksi.

Seuraavan kerran alus oli huollossa vuonna 1929, jolloin kattilat vaihdettiin öljykäyttöisiksi. Aluksen palatessa palvelukseen syyskuussa se liitettiin Atlantin laivaston 2. risteilijäviirikköön. Alus siirrettiin reserviin marraskuussa 1930 ennen kadettien koululaivaksi muuttamista 1932.

Kadettien koululaivana alus oli vuodesta 1932 alkaen aina vuoden 1939 alkuun saakka, jolloin alus poistettiin palveluksesta. Alus siirrettiin telakalle modernisoitavaksi 5. tammikuuta 1940, jolloin aluksen aseistukseksi muutettiin viisi 7,5 tuuman ja viisi neljän tuuman (102 mm) tykkiä. Ilmatorjunta-aseistukseksi asennettiin neljä kahdeksanputkista kahden naulan ja yhdeksäntoista  Oerlikonin 20 millimetrin ilmatorjuntatykkiä.

Alus liitettiin maaliskuussa 1942 palvelukseen palatessaan Itäisen laivaston 4. risteilijäviirikköön Intian valtamerellä. Alus osallistui Intian valtameren tapahtumiin ja saattoi saattueita Afrikan rannikolla. Alus palasi Englantiin maaliskuussa 1944.

Alus otti osaa operaatio Neptuneen 6. maaliskuuta 1944 osana tulitukiosastoa Sword Beachilla. Tämän jälkeen alus oli jonkin aikaa maihinnousulaivastoa suojaavien moottoritorpedoveneiden emälaivana.

*Frobisher* ja korjauslaiva *[[HMAS Albatross]]* vaurioituivat Saksan laivaston E-veneiden laukaisemista Dackel-torpedoista elokuussa Seinen lahdella.

Alus riisuttiin osittain aseista ja se palasi kadettien koulutuslaivaksi. Alus myytiin romutettavaksi 26. maaliskuuta 1949 ja se saapui Cashmorelle Newportiin romutettavaksi 11. toukokuuta.

## Lähteet
*
*

### Viitteet
Jussi-palkinnot 1998

**Jussi-palkinnot 1998** jaettiin vuoden 1997 elokuville 20. maaliskuuta 1998 Valkoisessa salissa järjestetyssä Jussi-palkintojen jakotilaisuudessa ja tapahtuman televisioi Nelonen.

Ehdokkaat julkistettiin etukäteen ensimmäistä kertaa.

## Voittajat ja ehdokkaat

### Muut palkinnot
* Betoni-Jussi kunnianosoituksena elämäntyöstä elokuvan alalla: Vesa-Matti Loiri
* Yleisö-Jussin voitti *[[Kummeli Kultakuume]]*.

## Aiheesta muualla
*IMDb: Jussi Awards: 1998
*"Sairaan kaunis maailma ja Lunastus kahmivat eniten Jussi-ehdokkuuksia." Helsingin Sanomat 10.3.1998.
Paavo Voipio

**Paavo Taneli Voipio** (19. kesäkuuta 1913 Viipuri – 23. tammikuuta 2006 Helsinki) oli suomalainen biologi ja Turun yliopiston eläintieteen professori.

## Koulutus
Paavo Voipio valmistui ylioppilaaksi Viipurin klassisesta lyseosta vuonna 1933. Hän opiskeli Helsingin yliopistossa ja valmistui maisteriksi 1945, filosofian lisensiaatiksi 1951 ja väitteli tohtoriksi 1952. Väitöskirja, joka käsitteli riistaeläinten evoluutiota, oli nimeltään *Evolution at the population level with special reference to game animals and practical game management* (1950).

## Työhistoria
Voipio työskenteli Riistantutkimuslaitoksen assistenttina 1945–1950, Helsingin yliopiston eläinmuseon amanuenssina 1945–1953 ja museonhoitajana 1954–1958. Hän oli  Turun yliopiston eläintieteen professori eläkkeelle jäämiseensä saakka 1958–1977.

Voipio oli ensimmäinen suomalainen professori, joka otti opetusohjelmaansa Darwinin kehittämät teoriat ja evoluutio-opin. Vuonna 1952 hän julkaisi suuren suosion saaneen *Linnut värikuvina*. 

Voipio toimi Turun Eläin- ja Kasvitieteellisen Seuran puheenjohtajana 1966–1967. Hän oli Ornis Fennican päätoimittaja 1948–1956 ja toimituskunnan jäsen 1956–1972.

## Yksityiselämä
Paavo Voipion isä oli kihlakunnan tuomari ja hovioikeuden asessori Väinö Voipio. Voipio oli naimisissa ja hänellä oli neljä lasta.

__NOTOC__
## Teoksia
* *Linnut värikuvina*, WSOY (1952).
* Biologia, historismi ja tarkoituksenmukaisuus. *Tieteessä tapahtuu* 7/2001.

## Lähteet
* Muistokirjoitus. *Vapaa-ajattelija* 1/2006.

### Viitteet

## Aiheesta muualla
* Paavo Voipion muistokirjoitus. *Helsingin Sanomat* (Käyttäjätunnuksella)
Šapsugit

**Šapsugit** (adygeiksi шапсыгъ) ovat Etelä-Venäjällä Krasnodarin aluepiirin Tuapsen ja Lazarevskojen piireissä sekä Adygeiassa asuva adygen kielen murretta puhuva adygeiryhmä. Vuonna 1926 heitä laskettiin olleen yli 4&nbsp;000 henkeä. 1990-luvulla määräksi arvioitiin noin 10&nbsp;000. Vuoden 2002 väestönlaskennassa rekisteröitiin 3&nbsp;200 šapsugia. Perinteinen uskonto on sunnalainen islam.

Šapsugit muodostivat 1800-luvulle saakka yhden suurimmista Mustanmeren rantojen adygeiryhmistä. He asuttivat Džubga- ja Šaha-jokien välistä aluetta (ns. Pieni Šapsugia) sekä Kaukasusvuorten metsäisiä pohjoisrinteitä mm. Anthir-, Abin-, Afips-, Bakan- ja Šips-jokien varrella (ns. Suuri Šapsugia). Šapsugit osallistuivat 1700-luvulla adygeiden ja Krimin kaanikunnan väliseen sotaan ja sotivat myös muiden adygeiryhmien kanssa. Kansa jakaantui maanviljelijä- ja ylimysluokkiin, jotka taistelivat toisiaan vastaan 1700-luvun lopulla.

Kaukasian sodan aikana šapsugit tekivät ankaraa vastarintaa Venäjän joukkoja vastaan ja osallistuivat Mustanmeren rannikkolinnoitusten hävittämiseen. Heidän vastarintansa nujerrettiin lopullisesti vuonna 1864. Tappion jälkeen suurin osa šapsugeista karkotettiin Turkkiin, jossa he sulautuivat muihin ”tšerkesseihin”. Kaukasiaan jäi noin 2&nbsp;000 šapsugia. Autioksi jäänyttä seutua alettiin asuttaa muualta tulleilla siirtolaisilla.

Vuonna 1924 perustettiin Šapsugien kansallinen piiri, jonka keskuksena toimi aluksi Tuapse ja myöhemmin Krasnoaleksandrovskojen ja Lazarevskojen kylät. Kansallisen piirin statuksen 1940-luvulla menettänyt Lazarevskojen piiri kuuluu nykyään Sotšin kaupunkiin. 1990-luvun alussa perustettiin šapsugien kansallinen edustuslaitos *Adyge Hase*. Lazarevskojessa toimii šapsugien perinteistä kulttuuria esittelevä museo ja julkaistaan Šapsugija-nimistä lehteä.

## Lähteet

## Aiheesta muualla
* Adyge Hasen ja Šapsugija-lehden sivusto
Tree of Life

__NOTOC__
**Tree of Life** on Jonny Bron ja Marksin vuonna 2007 julkaistu albumi. Levyn kappaleet ovat instrumentaalisia.

## Kappaleet
#
#
#
#
#
#
#
#
#
#
#
#

## Biitit
* Jonny Bro: 1, 3, 5, 7, 9, 11
* Marks: 2, 4, 6, 8, 10, 12

## Aiheesta muualla
* Discogs: Jonny Bro & Marks – Tree of Life (CD, Album)
AEK Ateena BC

**AEK BC** () on kreikkalainen koripalloseura, joka on kotoisin Ateenasta. Seuran perustivat kreikkalaiset pakolaiset, jotka tulivat Konstantinopolista. Värit muistuttavat seuraa menetetystä kotimaasta, joka menetettiin Kreikan-Turkin sodassa. Joukkue kuuluu AEK Ateena-seuraan.

## Historia
Seura on yksi Kreikan menestyneimmistä. Vuonna 1924 perustetun seuran kulta-aikaa oli 1960-luku, jolloin se voitti Kreikan mestaruuden viidesti. Saporta Cupin joukkue voitti vuonna 1968, jolloin peliä seurasi 120 000 ihmistä. Se on edelleen koripallon ottelukohtainen katsojaennätys maailmassa. Viimeisin mestaruus on vuodelta 2002, jonka seura voitti 30 vuoden odottelun jälkeen. Vuonna 2000 seura voitti vielä Saporta Cupin. Kreikan cupin voitto tuli myös vuosina 2001 ja 2002. Kaudeksi 2011-12 seura putosi ensimmäistä kertaa pääsarjatasolta A2 Ethnikiin koko seurahistoriansa aikana.

## Lähteet

## Aiheesta muualla
*Virallinen kotisivu 
*AEK-seuran kotisivu 
*Faniklubi 
*Ultras sivu
Saskylah

**Saskylah** () eli **Saaskylaax** ()  on maalaiskunta ("Saskylahin kansallinen nasleg", ) ja sen keskuskylä Anabarin kansallisessa ulusissa Sahan tasavallan pohjoisosassa. Saskylah sijaitsee ulusin eli piirin eteläosassa, Anabarjoen varrella, 1&nbsp;515 kilometriä tasavallan pääkaupungista Jakutskista luoteeseen. Saskylahissa on ala- ja keskiasteen koulu, musiikkikoulu, terveyskeskus, teatteri, kauppa ja kulttuuritalo. Paikkakunnalla harjoitetaan poronhoitoa, kalastusta ja turkiseläinten metsästystä.  Asukkaista suuri osa on evenkejä ja eveenejä.

Saskylah on Anabarin tärkeimpiä satamia. Kylän eteläpuolella on 2&nbsp;000 metriä pitkä kiitotie.

Asukasluvun kehitys:
* 1&nbsp;900 (1989) 
* 2&nbsp;128 (2001) 
* 3&nbsp;814 (2007) 

Saskylahin naslegiin kuuluu nykyisin keskuskylän lisäksi Ebeljahin kylä, joka aiemmin oli oma nasleginsa.
## Lähteet
Ebeljah

**Ebeljah** () eli **Ebeleex** () on kylä Saskylahin kansallisessa naslegissa (maalaiskunnassa) Anabarin kansallisessa ulusissa Sahan tasavallassa Venäjällä. Se sijaitsee aivan ulusin (piirin) eteläkärjessä, Anabarjoen varrella. Ebeljahjoki laskee Anabariin jonkin matkaa kylästä alavirtaan. Ebeljahista on 160 kilometriä kunta- ja piirikeskukseen Saskylahiin. Ebeljahissa on koulu, terveyskeskus, kauppa ja klubi.  

Asukasluvun kehitys:
* 1 000 (1989) 
* 914 (2001) 
* 772 (2007) 

Ebeljah perustettiin vuonna 1984. Se muodosti 2000-luvulle asti oman nasleginsa (kuntansa), joka sitten yhdistettiin osaksi Saskylahia.

## Lähteet
Zelan taistelu

**Zelan taistelu** käytiin Julius Caesarin johtamien roomalaisten ja kuningas Farnakes II:n johtamien pontoslaisten välillä vuonna 47 eaa. Taistelu on kuuluisa siitä, että roomalaisten voitettua Caesarin kerrotaan lähettäneen senaatille viestin, jossa luki vain *"[[veni, vidi, vici]]"*, eli "tulin, näin, voitin".

Farnakes II oli Rooman suuren vihollisen Mithridates VI:n poika. Mithridateen tappion jälkeen Farnakes oli hallinnut pientä osaa isänsä valtakunnasta. Farnakes päätti laajentaa valtakuntaansa Caesarin sisällissodan aiheuttama sekaannuksen yhteydessä. Hän kukisti Caesarin legaatin Domitius Calvinuksen, joka oli marssinut estämään Farnakesta. Farnakes juhli voittoaan raa'alla tavalla. Vangittuja sotilaita kidutettiin ja teloitettiin. Myös useat roomalaiset nuorukaiset kastroitiin. 

Tämän jälkeen Caesar, joka oli tuolloin Aleksandriassa, lähti marssimaan Farnakesta vastaan. Caesarilla oli vain vähän joukkoja. Legio VI:stä oli jäljellä vain rippeet, mutta sen jäsenet olivat veteraaneja. Caesarilla oli myös käytössään Deiotaroksen galatialainen legioona, Pompeiuksen entinen Legio XXXVI ja Calvinuksen joukkojen rippeitä. Vaikka Caesar oli alakynnessä päätti hän marssia lähelle vihollisen leiriä Zelan kaupungin lähellä. Keskellä yötä Caesar siirsi leirinsä vieläkin lähemmäs pontoslaisten leiriä. Armeijoiden leirit sijaitsivat kukkuloilla, joiden rinteet olivat jyrkät. Puolustajalla olisi taistelussa selvä etulyöntiasema. 

2. elokuuta aamuna Farnakes marssitti armeijansa ulos leiristään ja valmisti sen taisteluun. Antiikin aikaisten armeijoiden oli tapana tehdä tällaisia näytöksiä kohottaakseen omien joukkojen moraalia. Caesar antoi omien joukkojensa jatkaa leirin rakennusta ja hän yllättyi täysin kun Farnakeen joukot lähtivät yhtäkkiä hyökkäykseen. Roomalaiset yrittivät saada rivinsä järjestykseen, mutta Farnakeen viikatevaunut aiheuttivat jonkin verran tappioita, ennen kuin vaunujen ajajat saatiin surmattua. Taistelusta tuli pitkä, mutta lopulta Legio VI oikealla siivellä mursi vihollisen rivistöt. Tämän jälkeen koko pontoslainen armeija lähti pakoon.

Vaikka Zela ei ollut mikään helppo voitto, oli se kuitenkin ratkaissut koko sodan parissa päivässä. Caesar tuumailikin, että Pompeius oli ollut onnekas, kun oli saanut maineensa kukistamalla tämän kaltaisia vihollisia. 
 
## Lähde
*
Politrix

**Politrix** on rap-artisti Joniveljen *Jonny Wanha* -nimellä julkaisema albumi. 23. heinäkuuta 2008 digitaalisesti julkaistu EP.

## Kappaleet
# Politrix
# Short Notice
# Clockmirror
# Believe That
# Kaleidospacechase
Skullduggery

**Skullduggery** on Steppenwolfin albumi vuodelta 1976. Se jäi yhtyeen viimeiseksi albumiksi 1970-luvulla. Albumi julkaistiin lähinnä levy-yhtiön toiveesta sopimusehtojen täyttämiseksi ja sen listamenestys jäi heikoksi.

## Kappaleet

#"Skullduggery" (Cochran) – 5:17
#"(I'm A) Road Runner" (Dozier/Holland) – 3:54
#"Rock and Roll Song" (Horsdal) – 3:09
#"Train of Thought" (O'Day) – 4:43
#"Life Is a Gamble" (Cochran/Garfield) – 3:24
#"Pass It On" (Watt) – 4:46
#"Sleep" (Biondo) – 3:47
#"Lip Service" (Biondo/Cochran/Cook) – 5:26

## Muusikot

*John Kay: laulu, kitara
*Bobby Cochran: kitara, laulu
*George Biondo: basso, laulu
*Jerry Edmonton: rummut, perkussio, taustalaulu
*Wayne Cook: kosketinsoittimet
Lisärangaistus

**Lisärangaistus** on rangaistusmuoto, jota ei voida tuomita yksinään, vaan varsinaisen rangaistuksen eli päärangaistuksen ohella. 

## Lisärangaistukset Suomessa
Suomessa rikosoikeudessa käytettyjä lisärangaistuksia olivat aiemmin kansalaisluottamuksen menettäminen, todistajaksi kelpaamattomuus, kelpaamattomuus maan palvelukseen ja asianajajalle langetettava kelpaamattomuus ajamaan jonkun toisen henkilön asiaa oikeudessa tai viranomaisessa. Rikokseen syyllistynyt virkamies voitiin viraltapanon ohella tuomita maan palvelukseen kelpaamattomaksi määräajaksi, vähintään yhdeksi ja enintään 15 vuodeksi. Tänä aikana kyseistä henkilöä ei voinut nimittää tai valita mihinkään sellaiseen virkaan, toimeen tai tehtävään, jonka haltijaa oli rikoslain 2. luvun 14. pykälän mukaan pidettävä virkamiehenä. 

Lisärangaistukset poistettiin 1969. Elinkautiseen vankeuteen tuomituille lisärangaistuksena määrätty valoisa yksinäishuone kumottiin rangaistusmuotona 1975.

### Sotilasarvon menettäminen
Vuonna 1944 rikoslakiin lisättiin edelleen voimassa oleva määräys (rikoslain 2. luvun 14a §), jonka mukaan henkilö, joka tuomitaan valtio- tai maanpetoksesta vankeuteen tai muusta rikoksesta vähintään kahdeksi vuodeksi vankeuteen, on lisäksi tuomittava menettämään sotilasarvonsa. Alinta sotilasarvoa ei kuitenkaan voida tuomita menetettäväksi. 

Aiheesta väitelleen oikeustieteen lisensiaatti Jussi Koskisen mukaan sota-ajan poikkeusoloissa annettua määräystä sovellettiin alun perin vain vakinaisessa palveluksessa oleviin sotilashenkilöihin ja sen tarkoituksena on ollut estää rikoksesta tuomitun pääsy tärkeisiin sota-ajan tehtäviin. Koskinen on vaatinut kyseisen kohdan poistamista rikoslaista, koska sitä voidaan hänen mukaansa käyttää mielivaltaisesti. 

### Lisärangaistukset urheilussa
Myös urheilussa käytetään lisärangaistuksia. Esimerkiksi jääkiekko-ottelussa tapahtuneesta tappelusta seuraa erotuomarin antama ottelurangaistus, jonka lisäksi SM-liigan kurinpitopäällikkö voi määrätä yhden tai useamman ottelun pelikiellon lisärangaistuksena.

## Katso myös
*Ajokielto

## Lähteet
AEK Ateena FC

**AEK Ateena FC** ( "Konstantinopolin urheiluliitto") on ateenalaisen AEK Ateenan jalkapallojoukkue. 

Seuralla on toimintaa lisäksi koripallossa, lentopallossa ja käsipallossa.

## Saavutukset
* Kreikan mestaruus (12): 1939, 1940, 1963, 1968, 1971, 1978, 1979, 1989, 1992, 1993, 1994, 2018
* Kreikan Cup (16): 1932, 1939, 1949, 1950, 1956, 1964, 1966, 1978, 1983, 1996, 1997, 2000, 2002, 2011, 2016, 2023
* Kreikan Liigacup: 1990
* Kreikan Super Cup: 1989, 1996

## Kotistadion
AEK Ateena pelaa kotiottelunsa Ateenan Olympiastadionlla, joka vetää enimmillään 71 030 katsojaa. Suunnitteilla on myös uuden Hagia Sofia-stadionin rakentaminen.

## Entisiä valmentajia
*  Matías Almeyda
*  Dušan Bajević
*  Miguel Cardoso
*  Manolo Jiménez
*  Temur Ketsbaia
*  Níkos Kosténoglou
*  Ewald Lienen
*  José Morais
*  Marinos Ouzounidis
*  Gus Poyet
*  Fernando Santos
*  Llorenç Serra Ferrer

## Lähteet

## Aiheesta muualla
* Virallinen sivusto